میللی مودافعه ناظیری حولوصی آکار ایله روسیا فدراسیونونون مودافعه ناظیری سرگئی شویگو آراسیندا تلفون دانیشیغی اولوب.
میللی مودافعه ناظیرلیگی‌نین بونونلا باغلی آچیقلاماسیندا بیلدیریلیب کی، ایکی ناظیر سوریه-نین ادلیب بؤلگه‌سینده‌کی آتشکسین دایمی اولماسی، بئله‌لیکله آخان قانین قارشی‌سی‌نین آلینا‌راق 81 فایزی قادین و اوشاق اولان، ائو-ائشیک‌لریندن دیدرگین ائدیلن بیر میلیون‌دان آرتیق اینسانین گئری قاییتماسی اوچون اویغون شرایطین یارادیلماسی باره‌ده فیکیر موبادیله‌سی آپاریب‌لار.
تلفون دانیشیغیندا همچنین آتشکسین دایمی حالا گتیریلمه‌سی، تورکیه و روسیانین الده ائتدیک‌لری راضیلاشمایا اساس‌لانان مسئولیت‌لرینی یئرینه یئتیرمه‌لری و همین مقصدله بؤلگه‌ده باریش و ثابیتلیگین یارانماسی اوچون گؤستریلن جهدلرین داوام ائتدیریلمه‌سی باره‌دکی قرارلی‌‌لیک وورغولانیب.
